Աշոտ Խաչատրյան (պետական գործիչ)

**Աշոտ Հայկի Խաչատրյան** (, Կամո), հայ իրավաբան, տնտեսագետ, ՀՀ պետական գործիչ։ Իրավաբանական գիտությունների դոկտոր (2000), պրոֆեսոր (2004)։ Հայաստանի Հանրապետության Սահմանադրական դատարանի անդամ։

## Կենսագրություն
Աշոտ Խաչատրյանը ծնվել է 1962 թվականի սեպտեմբերի 10-ին, Հացառատ (Գավառ քաղաքի շրջակայքում) գյուղում։ 1987 թվականին ավարտել է ԽՍՀՄ բարձրագույն մասնագիտական կրթության նախարարության Մոսկվայի ֆինանսական ինստիտուտը։ 1989-1993 թվականներին եղել է ՌԴ կառավարությանն առընթեր Մոսկվայի ֆինանսական ակադեմիայի ասպիրանտ, 1996-1999 թվականներին՝ ՌԴ Նախագահին առընթեր Պետական ծառայության ակադեմիայի դոկտորանտ։ 1983-1985 թվականներին ծառայել է Խորհրդային բանակում։ 1987-1989 թվականներին և 1990-1992 թվականներին եղել է ՀԽՍՀ Ժողովրդական դեպուտատների Կամոյի քաղաքային խորհրդի գործադիր կոմիտեի ավագ մասնագետ, բաժնի վարիչ, 1992-2004 թվականներին՝ ՀՀ հարկային ծառայության համակարգում` տարածքային տեսչության պետի տեղակալ, մարզային տեսչության բաժնի պետ, 2004 -2010 թվականներին Հայաստանի Հանրապետության Ազգային ժողովի իրավաբանական վարչության պետ։ 2010 թվականի դեկտեմբերի 9-ին Հայաստանի Հանրապետության Ազգային ժողովի որոշմամբ նշանակվել է Հայաստանի Հանրապետության սահմանադրական դատարանի անդամ։

1993 թվականից զբաղվում է նաև գիտամանկավարժական գործունեությամբ։
ՀՀ պետական կառավարման ակադեմիայի, Հայ-Ռուսական (Սլավոնական) համալսարանի և Գավառի պետական համալսարանի պրոֆեսոր է։

Աշխատանքները վերաբերում են միջազգային իրավունքի, պետության տնտեսական անվտանգության ապահովման ու կառավարման, ֆինանսական վերահսկողության ու հարկային հսկողության, տնտեսական իրավախախտումների դեմ պայքարի հիմնախնդիրներին։  Հեղինակ է «Հարկային իրավունք» (2003) բուհական դասագրքի։
Հեղինակ է` 8 մենագրությունների, ուսումնական դասագրքի ու գիտական զեկույցների, 100 և ավելի գիտական հոդվածների։

## Կրթություն
* 1983-1985 թթ. ծառայել է Խորհրդային բանակում։
* 1987 թ. ավարտել է ԽՍՀՄ բարձրագույն մասնագիտական կրթության մինիստրության Մոսկվայի ֆինանսական ինստիտուտը։
* 1989-1993 թթ. - սովորել և ավարտել է ՌԴ կառավարությանն առընթեր Մոսկվայի ֆինանսական ակադեմիայի ասպիրանտուրան։
* 1996-1999 թթ. - սովորել և ավարտել է ՌԴ Նախագահին առընթեր Պետական ծառայության ակադեմիայի դոկտորանտուրան։

## Աշխատանքային գործունեությունը
* 1987-1989 թթ. - ՀԽՍՀ Ժողովրդական դեպուտատների Կամոյի քաղաքային խորհրդի գործադիր կոմիտեի ավագ մասնագետ։
* 1990-1992 թթ. - ՀԽՍՀ Ժողովրդական դեպուտատների Կամոյի քաղաքային խորհրդի գործադիր կոմիտեի բաժնի վարիչ։
* 1992-2004 թթ. - ՀՀ հարկային պետական տեսչությունում, ապա ՀՀ հարկային պետական ծառայությունում, ՀՀ պետական եկամուտների նախարարությունում՝ տարածքային տեսչության պետի տեղակալ, մարզային տեսչության բաժնի պետ։
* 2004-2010 թթ. - ՀՀ Ազգային ժողովի աշխատակազմի իրավաբանական վարչության պետ։
* 2010 թվականի դեկտեմբերի 9-ին Հայաստանի Հանրապետության Ազգային ժողովի որոշմամբ նշանակվել է Հայաստանի Հանրապետության սահմանադրական դատարանի անդամ։

## Գիտամանկավարժական գործունեություն
* 1993 թվականից դասավանդում է։
* ՀՀ պետական կառավարման ակադեմիայի, Հայ-ռուսական (Սլավոնական) համալսարանի և Գավառի պետական համալսարանի պրոֆեսոր է։
* Իրավաբանական գիտությունների դոկտոր։
* Հեղինակել է 8 մենագրություն, ուսումնական դասագիրք ու գիտական զեկույցներ, 100-ից ավելի գիտական հոդվածներ։
* Աշոտ Խաչատրյանի ղեկավարմամբ պաշտպանել են մեկ դոկտորական և շուրջ երկու տասնյակ թեկնածուական ատենախոսություններ։

## Երկեր

## Ծանոթագրություններ

Կատեգորիա:Գավառ քաղաքում ծնվածներ
Կատեգորիա:ՀՀ Սահմանադրական դատարանի անդամներ
Կատեգորիա:Հայ տնտեսագետներ
Կատեգորիա:Հայ իրավաբաններ
Կատեգորիա:Իրավաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայաստանի պետական գործիչներ